*ภาพข่าวประชาสัมพันธ์*

**ทีม cWallet จากมหาวิทยาลัยเชียงใหม่ คว้ารางวัลชนะเลิศ  
การแข่งขัน SCG Bangkok Business Challenge @ Sasin 2023 รอบประเทศไทย**

**ศศินทร์ X SCGC เดินหน้ายกระดับสตาร์ตอัปไทยสู่ระดับโลก**

****

**สถาบันบัณฑิตบริหารธุรกิจ ศศินทร์ แห่งจุฬาลงกรณ์มหาวิทยาลัย (Sasin School of Management)** และ **บริษัท เอสซีจี เคมิคอลส์ จำกัด (มหาชน) หรือ SCGC** ประกาศผลรางวัลชนะเลิศการแข่งขัน **SCG Bangkok Business Challenge @ Sasin 2023 Thailand Competition** การแข่งขันแผนธุรกิจสตาร์ตอัประดับโลกรอบประเทศ ไทย ภายใต้แนวคิด **“Planting the Seeds of Innovation”** **ทีม** cWallet **จากมหาวิทยาลัยเชียงใหม่ คว้ารางวัลชนะเลิศ พร้อมรางวัลเงินสด 100,000 บาท** ผ่านเข้าสู่รอบ Global Competition ที่จะจัดขึ้น และได้เข้ากรีน เลน สำหรับท็อป 150 ทีมของการแข่งขัน Lee Kuan Yew Global Business Plan Competition (LKYGBPC) อีกด้วย รางวัลรองชนะเลิศอันดับหนึ่ง ได้แก่ **ทีม** Chat.pLearn **จากจุฬาลงกรณ์มหาวิทยาลัย** และรางวัลชนะเลิศการแข่งขัน 60-Second Pitch ได้แก่ **ทีม** Deeper **จากมหาวิทยาลัยหาดใหญ่** ซึ่งการแข่งขันครั้งนี้ คัดเลือกจากผู้เข้าแข่งขันทั้งสิ้น 63 ทีมทั่วประเทศ โดยได้ทำการแข่งขันรอบชิงชนะเลิศ ที่ ศศินทร์ เมื่อวันที่ 18 มีนาคมที่ผ่านมา ติดตามการแข่งขันและให้กำลังใจทีม cWallet ในการแข่งขัน Global Competition ได้ที่เฟซบุ๊ก [www.facebook.com/bangkokbusinesschallenge](http://www.facebook.com/bangkokbusinesschallenge) หรือเว็บไซต์ <https://bbc.sasin.edu/2023>

###

**รายชื่อทีมผู้ชนะการแข่งขัน**

1. **ทีม cWallet จากมหาวิทยาลัยเชียงใหม่** ชนะเลิศการแข่งขัน SCG Bangkok Business Challenge @ Sasin 2023 - Thailand Competition ผ่านเข้าสู่การแข่งขันในระดับโลก (Global Competition) พร้อมรางวัลเงินสด 100,000 บาท

2**. ทีม Chat.pLearn จากจุฬาลงกรณ์มหาวิทยาลัย** รางวัลรองชนะเลิศอันดับหนึ่ง SCG Bangkok Business Challenge @ Sasin 2023 - Thailand Competition พร้อมรางวัลเงินสด 40,000 บาท

3. **ทีม Deeper จากมหาวิทยาลัยหาดใหญ่** ชนะเลิศการแข่งขัน 60-Second Pitch SCG Bangkok Business Challenge @ Sasin 2023 - Thailand Competition พร้อมรางวัลเงินสด 10,000 บาท